《送僧云还吴兴》
宋代·贺铸

吴兴道人美风度，月下沧浪翘白鹭。
昼公诗律尚能传，间有赤乌黄耳句。
海角相逢一笑新，怀归不待白苹春。
寄声故国群儿辈，潦倒尘埃贺季真。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。